KINNITATUD

Viljandi Kaare Kooli

kk nr1-3/6

02.09.2024

**VILJANDI KAARE KOOL**

**LOOVTÖÖ JUHEND**

Sisukord

[1. Loovtöö ja selle korraldamine koolis 2](#_Toc181882674)

[2. Loovtöö eesmärgid 2](#_Toc181882675)

[3. Loovtöö sisu ja sooritamine 2](#_Toc181882676)

[3.1 Väljakutsed loovtöö sooritamiseks 3](#_Toc181882677)

[3.2. Loovtöö ajakava, selle koostamine ja esitamine 4](#_Toc181882678)

[3.3. Eneseanalüüs 4](#_Toc181882679)

[3.4. Loovtöö kirjalik kokkuvõte 4](#_Toc181882680)

[3.5. Loovtöö kirjalik vormistamine 4](#_Toc181882681)

[3.6. Loovtöö esitamine 5](#_Toc181882682)

[4. Loovtöö hindamine 5](#_Toc181882683)

[5. Loovtöö kaitsmine 5](#_Toc181882684)

[Lisa 1 7](#_Toc181882685)

[Lisa 2 8](#_Toc181882686)

[Lisa 3 9](#_Toc181882687)

[Lisa 4 10](#_Toc181882688)

[Lisa 5 11](#_Toc181882689)

# 1. Loovtöö ja selle korraldamine koolis

Loovtöö on juhendatud õppeprotsess, mille käigus õpilane rakendab iseseisva töö oskusi ja omandatud teadmisi, arendab loovust, ettevõtlikkust ja kinnistab ning täiendab koolis omandatut.

Viljandi Kaare kooli lõpetamise tingimuseks on kolmandas kooliastmes sooritatud loovtöö. Viljandi Kaare kooli õpilased kaitsevad loovtööd 8. klassis.

Loovtööd võib teha nii individuaalselt kui ka rühmas (kuni 4 õpilast). Rühmatöö puhul peab olema selgelt eristatav iga õpilase panus. Loovtöö lõpus koostab iga õpilane individuaalse eneseanalüüsi.

Loovtööde üldist korraldust koordineerib klassijuhataja.

# 2. Loovtöö eesmärgid

* pakkuda õpilasele võimetekohast ning huvidest lähtuvat eneseteostuse võimalust;
* toetada õpilase loomingulise algatusvõime ja loova eneseväljendusoskuse

kujunemist;

* arendada õpilase eneseanalüüsi ja kriitilist mõtlemist;
* kinnistada kirjaliku töö vormistamise oskust;
* arendada õpilase eneseväljendus- ja esinemisoskust.

# 3. Loovtöö sisu ja sooritamine

Loovtöö sooritamiseks valib õpilane 3 erinevat väljakutset – üks külastus, üks tegevus, üks esinemine. Ta arutleb koos juhendajaga, püstitab erinevatele väljakutsetele eesmärgid (nii külastusele, tegevusele kui ka esinemisele). Väljakutsete sooritamise järel koostab õpilane iga väljakutse kohta kirjaliku eneseanalüüsi ja esitleb neid komisjoni ees.

## 3.1 Väljakutsed loovtöö sooritamiseks

|  |  |  |
| --- | --- | --- |
| **Külastused**  Meelelahutus/kultuuriasutuse (teatri, kino jne) külastus, mitte filmivaatamine kodus | **Tegevused** | **Esinemised**  Üldjuhul ettevalmistatud näitlikustava materjali abil suuremale/võõrale publikule |
| teatrietendus | õppevahendi loomine | kultuurisündmusel esinemine |
| kontsert | külalise kutsumine kooli/tundi | lauluvõistlusel esinemine |
| film | enesearendusraamatu lugemine | kooli tutvustamine külalistele |
| näitus, mess | olümpiaadil osalemine | tunni või tegevuse läbi viimine õpilastele |
| muuseum | koolikeskkonna kujundamine, kaunistamine | aktusel esinemine, sh aktuse juhtimine |
| ettevõte | spordivõistlusel osalemine | kooli esindamine väljaspool kooli |
| haigla | ürituse korraldamine | põhjalik ülevaade/esitlus hobist/trennist |
| vanadekodu | ühiskondlik tegevus | põhjalik ülevaade/esitlus reisist, sihtkohast |
| loomade varjupaik | töövarjupäev | põhjalik raamatu tutvustus kaaslastele |
| lasteasutus | toote valmistamine |  |
| raamatukogu | vabatahtliku töö tegemine |  |
| kirik | viktoriini, mälumängu koostamine ja läbi viimine |  |

## 3.2. Loovtöö ajakava, selle koostamine ja esitamine

Õpilane valib loovtöö juhendaja. Seejärel arutleb koos juhendajaga, millised valikud võiksid olla tema jaoks teostatavad ja jõukohased. Õpilane koostab juhendaja kaasabil ajakava (lisa 1) nii väljakutsetele, analüüsile kui ka kirjaliku osa koostamisele.

Loovtöö ajakava tuleb esitada hiljemalt 8. klassi esimese trimestri lõpus kooli õppejuhile. Loovtööde valikud ja ajakavad kinnitab õppenõukogu esimese trimestri lõpus.

## 3.3. Eneseanalüüs

Õpilane koostab iseseisvalt või juhendaja kaasabil iga väljakutse kohta eneseanalüüsi (lisa 2).

## 3.4. Loovtöö kirjalik kokkuvõte

Väljakutsete põhjal koostab õpilane kirjaliku dokumendi, milles on:

* Tiitelleht (lisa 3)
* Sisukord
* Ajakava
* Eneseanalüüs iga väljakutse kohta
* Kokkuvõte
* Kasutatud allikad
* Lisamaterjal (fotod jm)

## 3.5. Loovtöö kirjalik vormistamine

Loovtöö vormistatakse:

* digitaalselt ja esitatakse paberkandjal, kasutatakse paberi formaati A4.
* Kirja tüüp on Times New Roman, tähesuurus 12 punkti, reavahe 1,5.
* Tiitelleht vormistatakse vastavalt lisa 3 järgi.
* Lehe üla- ja alaservast jäetakse tühjaks 3 cm, lehe paremast servast 2 cm, vasakust servast 4 cm.
* Tekst paigutatakse leheküljele ühtlaselt rööpjoondusega.
* Kõik leheküljed töös nummerdatakse, number trükitakse lehe jalusesse keskele.
* Lehekülgi arvestatakse alates tiitellehest, kuid lehekülje numbrit sellel ei kirjutata.

## 3.6. Loovtöö esitamine

Õpilane esitab loovtöö kirjaliku osa paberkandjal (ühepoolselt prinditud ja kiirköitjas) kokkulepitud tähtajaks, mis on vähemalt 2 nädalat enne kaitsmist õppejuhile. Loovtöö kaitsmise aeg määratakse kindlaks esimese trimestri õppenõukogu otsusega.

# 4. Loovtöö hindamine

Loovtööd hinnatakse mitteeristavalt (arvestatud, mittearvestatud).

Loovtööl on hindaja, kelle ülesanne on anda tagasisidet tööle, tuua välja positiivsed küljed ja arengukohad. Hindajal on õigus esitada töö autorile täiendavaid küsimusi. Küsimuste eesmärk on avada töö tahke, mida autor pole ise avanud. Küsimusi võiks olla 2-3 ning nendele vastab töö autor kaitsmisel. Küsimused peavad olema esitatud selliselt, et need võimaldavad oma seisukohti põhjendada. Täiendavad küsimused esitatakse vähemalt nädal enne kaitsmist.

Hindaja täidab ära töö hindamislehe (lisa 4) arvestades autori individuaalseid omadusi ja teeb komisjonile ettepaneku töö hindamiseks.

# 5. Loovtöö kaitsmine

Loovtööde kaitsmiseks moodustatakse vähemalt kolmeliikmeline komisjon, kes hindab hindamislehe (lisa 5) alusel loovtöö esitlust. Komisjoni koosseisu ja kaitsmise kuupäeva kinnitab kooli direktor käskkirjaga. Kaitsmisele lubatakse õpilased, kelle töö on õigeaegselt esitatud. Töö koostaja teeb 5-10 minutilise PowerPoint esitluse, lisaks võib kasutada illustreerivat abimaterjali.

Loovtöö ettekandmisel õpilane:

* selgitab, põhjendab oma väljakutsete valikuid;
* tutvustab oma tegevusi;
* annab ülevaate eneseanalüüsist;
* vastab hindaja küsimustele.

# Lisa 1

Loovtöö ajakava

Õpilane:

Juhendaja:

Valitud väljakutsed:

1.

2.

3.

|  |  |  |  |
| --- | --- | --- | --- |
| Töö etapid | Tegevused | Tähtajad | Tagasiside juhendajalt |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# Lisa 2

Eneseanalüüs

|  |  |
| --- | --- |
| Väljakutse nimetus |  |
| Väljakutse eesmärk |  |
| Väljakutse toimumise aeg |  |
| Väljakutse toimumise koht |  |
| Väljakutsele kulunud aeg |  |
| Väljakutse materiaalne kulu |  |
| Väljakutse kirjeldus (mida tegid?) |  |
| Mis õnnestus? Põhjenda |  |
| Mis oli kõige raskem? Põhjenda |  |
| Mida oleks saanud paremini teha? Põhjenda |  |
| Mida sa sellest õppisid? |  |
| Millist oskust said arendada? |  |
| Kuidas võib see oskus tulevikus abiks olla? |  |
| Kas väljakutse eesmärk täidetud? Põhjenda |  |

# Lisa 3

Tiitellehe vormistus

Tiitellehele kirjutatakse kooli nimi, töö vorm – loovtöö, töö pealkiri (kui on), töö autori ja juhendaja ees- ja perekonnanimi, töö teostamise koht ja aasta.

|  |
| --- |
| Viljandi Kaare Kool  Loovtöö  Töö pealkiri (kui on)  Koostaja:  Juhendaja:  Viljandi 20… |

# Lisa 4

Loovtöö hindamisleht juhendajale

Õpilane:

Juhendaja:

Hindaja:

|  |  |  |  |  |  |
| --- | --- | --- | --- | --- | --- |
| Valitud on 3 erinevat väljakutset | 1 | 2 | 3 | 4 | 5 |
| Valitud väljakutsed on sooritatud | 1 | 2 | 3 | 4 | 5 |
| Ajakavast on kinni peetud | 1 | 2 | 3 | 4 | 5 |
| Iga väljakutse kohta on koostatud eneseanalüüs | 1 | 2 | 3 | 4 | 5 |
| Töö tulemused on olemas ja kajastuvad kokkuvõttes | 1 | 2 | 3 | 4 | 5 |
| Töös on olemas kõik osad | 1 | 2 | 3 | 4 | 5 |
| Eneseanalüüsi keelekasutus on korrektne | 1 | 2 | 3 | 4 | 5 |
| Töö vormistus on nõuetekohane | 1 | 2 | 3 | 4 | 5 |

5 – töö on väga hea, põhjalik

4 – töö on hea, loogiline, esineb väiksemaid puudusi

3 – töö on rahuldav, mõned puudused

2 – töö on pealiskaudne, mõned osad puuduvad

1 – töö on väga napp

# Lisa 5

Loovtöö hindamisleht komisjonile

Õpilane:

|  |  |  |  |  |  |
| --- | --- | --- | --- | --- | --- |
| Õpilane on esinemise ette valmistanud | 1 | 2 | 3 | 4 | 5 |
| Esitluse ülesehitus on loogiline | 1 | 2 | 3 | 4 | 5 |
| Õpilane oskab põhjendada oma väljakutsete valikuid | 1 | 2 | 3 | 4 | 5 |
| Õpilane tutvustab töö teemat, protsessi, tulemusi | 1 | 2 | 3 | 4 | 5 |
| Õpilane oskab vastata hindaja küsimustele | 1 | 2 | 3 | 4 | 5 |
| Õpilane on koostanud slaidiesitluse | 1 | 2 | 3 | 4 | 5 |
| Õpilane selgitab, mida väljakutsete jooksul õppis | 1 | 2 | 3 | 4 | 5 |